Pakruojise rajoon

Pakruojise rajoon (leedu keeles Pakruojo rajono savivaldybė) on 1. järgu haldusüksus (rajoon) endise Šiauliai maakonna aladel Leedus. Rajoon piirneb põhjas Lätiga.

Rajoonis on 8 omavalitsust, selle pindala on 1316 km2 ja elanike arv oli 2014. aastal 21 997 inimest.

Rajoon moodustati 1950. aastal. Rajoon koosneb järgmistest valdadest: Guostagalise, Klovainiai, Lygumai, Linkuva, Pakruojise, Pašvitinysi, Rozalimase ja Žeimelise vald.

Suurim asula on halduskeskus Pakruojis (5002 inimest). Teine linn rajoonis on Linkuva. Lisaks asuvad rajoonis Klovainiai, Lygumai, Pašvitinysi, Rozalimase ja Žeimelise alevid. 2011. aasta seisuga oli elanikest 98,28% leedulasi, 0,61% venelasi, 0,18% ukrainlasi, 0,15% lätlasi, 0,08% poolakaid.

Rajooni tähtsamaks jõeks on Mūsa, suuremad jõed on ka selle lisajõed Kruoja ja Daugyvenė.

Viited

Välislingid

 Pakruojise rajooni koduleht

Šiauliai maakonna omavalitsused